2024 m. rugpjūčio 6 d. Bendrojo Teismo nutartis byloje Nordea Kiinnitysluottopankki / BPV
(Byla T-413/23)1
(Ekonominė ir pinigų sąjunga – Bankų sąjunga – Bendras kredito įstaigų ir tam tikrų investicinių įmonių pertvarkymo mechanizmas (BPeM) – Bendras pertvarkymo fondas (BPF) – BPV sprendimas dėl ex ante įnašų už 2023 m. įnašų laikotarpį apskaičiavimo – Reglamento (ES) Nr. 806/2014 70 straipsnio 2 dalis – Akivaizdžiai pagrįstas ieškinys – Teismo nutarties padarinių apribojimas laiko atžvilgiu)
Proceso kalba: anglų
Šalys
Ieškovė: Nordea Kiinnitysluottopankki Oyj (Helsinkis, Suomija), atstovaujama advokatų H. Berger, M. Weber ir D. Schoo
Atsakovė: Bendra pertvarkymo valdyba, atstovaujama C.De Falco, C. Flynn ir J. Kerlin, padedamų advokatų G. Coppo ir K. Bongs
Dalykas
SESV 263 straipsniu grindžiamas prašymas panaikinti 2023 m. gegužės 2 d. Bendros pertvarkymo valdybos (BPV) sprendimą SRB/ES/2023/23 dėl ex ante įnašų į Bendrą pertvarkymo fondą (BPF) už 2023 m. apskaičiavimo ir jo priedus, kiek jie susiję su ieškove.
Rezoliucinė dalis
Panaikinti 2023 m. gegužės 2 d. Bendros pertvarkymo valdybos (BPV) sprendimą SRB/ES/2023/23 dėl ex ante įnašų į Bendrą pertvarkymo fondą (BPF) už 2023 m. apskaičiavimo, kiek jis susijęs su Nordea Kiinnitysluottopankki Oyj.
Palikti galioti Sprendimo SRB/ES/2023/23, kiek jis susijęs su Nordea Kiinnitysluottopankki, padarinius, kol per protingą terminą, kuris negali viršyti šešių mėnesių nuo tos dienos, kai ši Bendrojo Teismo nutartis taps galutinė, BPV imsis būtinų priemonių šiai nutarčiai įvykdyti.
BPV padengia savo ir Nordea Kiinnitysluottopankki patirtas bylinėjimosi išlaidas.
____________
1 OL C 321, 2023 9 11.